Lietuvos Respublikos Vyriausybė

nutarimas

DĖL Lietuvos respublikos vyriausybės 1997 m. gruodžio 29 d. nutarimo Nr. 1486 „Dėl naujų draustinių įsteigimo ir draustinių sąrašų patvirtinimo“ pakeitimo

2016 m. spalio 19 d. Nr. 1045

Vilnius

Lietuvos Respublikos Vyriausybė nutaria:

Pakeisti valstybinių hidrografinių draustinių sąrašą, patvirtintą Lietuvos Respublikos Vyriausybės 1997 m. gruodžio 29 d. nutarimu Nr. 1486 „Dėl naujų draustinių įsteigimo ir draustinių sąrašų patvirtinimo“:

1.	Pakeisti šešioliktąją pastraipą ir ją išdėstyti taip:

„Kenos	227,36	Vilniaus	Vilniaus r.	negilaus salpinio slėnio smarkiai vingiuotas Kenos aukštupys, saugomos augalų ir gyvūnų rūšys: aukštoji gegūnė (Dactylorhiza fuchsii), mažoji nėgė (Lampetra planeri), paprastasis kūjagalvis (Cottus gobio), lašiša (Salmo salar), jų nerštavietės, ūdra (Lutra lutra) ir Europos Bendrijos svarbos natūralios buveinės: 64301 eutrofiniai aukštieji žolynai, 6450 aliuvinės pievos, 6510 šienaujamos mezofitų pievos, 6230 *rūšių turtingi briedgaurynai2, 7 160 nekalkingi šaltiniai ir šaltiniuotos pelkės“.

2.	Pakeisti trisdešimt pirmąją pastraipą ir ją išdėstyti taip:

„Vilnios	1 234,85	Vilniaus	Vilniaus r.	negilaus salpinio slėnio vidutiniškai vingiuota Vilnios vidurupio atkarpa, šlakių (Salmo trutta trutta) nerštavietės, saugomos gyvūnų rūšys: mažoji nėgė (Lampetra planeri), paprastasis kūjagalvis (Cottus gobio), paprastasis kirtiklis (Cobitis taenia), kartuolė (Rhodeus sericeus amarus), lašiša (Salmo salar), jų nerštavietės, ūdra (Lutra lutra) ir Europos Bendrijos svarbos natūralios buveinės: 3260 upių sraunumos su kurklių bendrijomis, 6450 aliuvinės pievos, 6510 šienaujamos mezofitų pievos, 6210 stepinės pievos, 7140 tarpinės pelkės ir liūnai, 91D0 *pelkiniai miškai

_________________________

Keturių simbolių derinys (pavyzdžiui, 1110) nurodo Europos Bendrijos svarbos natūralių buveinių tipų kodus, nurodytus Lietuvos Respublikos aplinkos ministro 2001 m. balandžio 20 d. įsakyme Nr. 219 „Dėl Buveinių apsaugai svarbių teritorijų atrankos tvarkos aprašo patvirtinimo“.

2 Žymėjimas (*) nurodo Europos Bendrijos svarbos prioritetinius buveinių tipus.“

Ministras Pirmininkas	Algirdas Butkevičius

Aplinkos ministras	Kęstutis Trečiokas